Na temelju članka 20. Zakona o proračunu („Narodne novine“ br. 87/08, 136/12 i 15/15), članka 31. stavka 2. Zakona o postupanju s nezakonito izgrađenim zgradama („Narodne novine“ broj 86/12 i 143/13) i članka 34. Statuta Općine Ružić („Službeni vjesnik Šibensko-kninske županije“ br. 8/09 i 4/13 ), Općinsko vijeće Općine Ružić na 16 . sjednici od 19. prosinca 2015 godine, d o n o s i

**PROGRAM UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU NA PODRUČJU**

**OPĆINE RUŽIĆ U 2016. GODINI**

**Članak 1.**

Ovim Programom utvrđuje se namjena korištenja ostvarenih sredstava naknade koja se naplaćuje u postupcima ozakonjenja nezakonito izgrađenih zgrada na području Općine Ružić, (u daljnjem tekstu: naknadu) u 2016. godini. Sredstava naknade koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturne opremljenosti pojedinih naselja.

**Članak 2.**

Planirana sredstva naknade u visini od 95.000,00 kuna namjenski će se koristiti: za troškove izrade Izmjena i dopuna prostorno planske dokumentacije i za financiranje troškova realizacije Programa gradnje i održavanja komunalne infrastrukture na području Općine Ružić za 2016 godinu.

**Članak 3.**

Proračunska sredstva namijenjena za financiranje izrade prostornih planova odnosno troškovima realizacije Programa izgradnje i održavanja komunalne infrastrukture iz članka 2. ovog programa, ne mogu biti manja od ostvarenih sredstava naknade u toj godini, čime se osigurava namjensko trošenje sredstava naknade.

**Članak 4.**

Ovaj Program stupa na snagu osam dana nakon objave u „Službenom vjesniku Šibensko-kninske županije“, a primjenjuje se od 01. siječnja 2016. godine.

KLASA:363-06/15-01/20

URBROJ: 2182/08-15-01

Gradac, 19. prosinca 2015.

**OPĆINSKO VIJEĆE OPĆINE RUŽIĆ**

**PREDSJEDNIK:**

**Damir Prnjak**